98/398/EY: Komission päätös, tehty 2 päivänä kesäkuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä BAS 615H:n, KBR 2738:n (fenheksamidi), oksadiargyylin ja DPX-KN128:n (indoksakarbi) mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 1447) (ETA:n kannalta merkityksellinen teksti)



Virallinen lehti nro L 176 , 20/06/1998 s. 0034 - 0035



KOMISSION PÄÄTÖS, tehty 2 päivänä kesäkuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä BAS 615H:n, KBR 2738:n (fenheksamidi), oksadiargyylin ja DPX-KN128:n (indoksakarbi) mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 1447) (ETA:n kannalta merkityksellinen teksti) (98/398/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 97/73/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY, jäljempänä "direktiivi", säädetään yhteisössä sallittujen, kasvinsuojeluaineisiin sisällytettävien tehoaineiden luettelon laatimisesta, hakijat ovat toimittaneet viittä tehoainetta koskevat asiakirjat jäsenvaltioiden viranomaisille tehoaineiden sisällyttämiseksi direktiivin liitteeseen I, BASF plc toimitti tehoainetta BAS 615H koskevan asiakirjan Yhdistyneen kuningaskunnan viranomaisille 28 päivänä huhtikuuta 1997, Bayer plc toimitti tehoainetta KBR 2738 (fenheksamidi) koskevan asiakirjan Yhdistyneen kuningaskunnan viranomaisille 8 päivänä toukokuuta 1997, Rhône Poulenc Agro SpA toimitti tehoaine oksadiargyylia koskevan asiakirjan Italian viranomaisille 16 päivänä kesäkuuta 1997, Du Pont de Nemours France SA toimitti tehoainetta DPX-KN128 (indoksakarbi) koskevan asiakirjan Alankomaiden viranomaisille 6 päivänä lokakuuta 1997, kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tarkastelusta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset; tämän jälkeen hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, tehoaineita BAS 615H, KBR 2738 (fenheksamidi), oksadiargyyli ja DPX-KN128 (indoksakarbi) koskevat asiakirjat toimitettiin pysyvälle kasvinsuojelukomitealle 18 päivänä helmikuuta 1998, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti, tällainen vahvistaminen on tarpeen, jotta asiakirjan yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Yhdistynyt kuningaskunta jatkaa tehoaineita BAS 615H ja KBR 2738 (fenheksamidi) koskevien asiakirjojen yksityiskohtaista tutkimista, Italia jatkaa oksadiargyylia koskevien asiakirjojen yksityiskohtaista tutkimista ja Alankomaat jatkaa tehoainetta DPX-KN128 (indoksakarbi) koskevien asiakirjojen yksityiskohtaista tutkimista, Yhdistynyt kuningaskunta, Italia ja Alankomaat antavat komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavat asiakirjat täyttävät periaatteessa liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset, kun otetaan huomioon ehdotetut käyttöedellytykset: 1) BASF plc:n komissiolle ja jäsenvaltioille toimittama, BAS 615H:n sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 18 päivänä helmikuuta 1998. 2) Bayer plc:n komissiolle ja jäsenvaltioille toimittama, KBR 2738:n (fenheksamidi) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 18 päivänä helmikuuta 1998. 3) Rhône Poulenc Agro SpA:n komissiolle ja jäsenvaltioille toimittama, oksadiargyylin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 18 päivänä helmikuuta 1998. 4) Du Pont de Nemours France SA:n komissiolle ja jäsenvaltioille toimittama, DPX-KN128:n (indoksakarbi) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 18 päivänä helmikuuta 1998. 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä kesäkuuta 1998. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 353, 24.12.1997, s. 26